EN ORIGINALSERIE FRA NETFLIX
Dollywood er et spesielt sted for meg. Jeg elsker å være her og dele historier.
Gjennom filmkarrieren har jeg fått være med i fantastiske rollebesetninger.
"Hvordan bli kvitt sjefene" og "Blomster av stål" var om betingelsesløse vennskap,
og før jeg var med i de filmene, skrev jeg en sang om betingelsesløs kjærlighet
og en annerledes venn, mannens beste venn.
Og kvinnens også!
Og her er en av mine beste venner.
Hei, Cracker Jack. Kom hit. Er ikke du søt?
Da jeg vokste opp i Tennessee, hadde vi alltid hunder,
men det var en spesiell hund som betydde så mye for alle oss små barn.
Da jeg ble eldre, skjønte jeg at hunder er gode skapninger.
Ordet "dog" er "God" stavet baklengs.
Jeg tror Gud skjønte hva han gjorde med hunder,
for de elsker deg betingelsesløst,
de er med deg på lange turer,
og de holder deg trygg.
Så jeg vil dele en annen historie med deg, om bestevenner.
Den typen med fire bein, og den med to.
Greit, er du klar?
Jeg hadde en gang en liten hund Som het Cracker Jack
Han hadde flekk om øyet sitt Som så ut som en lapp
Han hadde altfor lange bein Og klosset var han óg
Vakker var han langt ifra Men han var pen for meg
Jeg fant ham der ved elvens bredd Der han vandret rundt
Han var kald og sulten Or ribbeina stakk ut
Jeg knipset og jeg plystret Da han kom, tok jeg ham opp
Jeg var et lite barn Og Cracker Jack var kun en valp
Hallo.
Hvem er du?
Har du vondt i labben?
La meg se.
Jeg heter Lucy Jane, og jeg skal ta vare på deg.
Får jeg se labben?
Hvem tilhører du?
Det går fint, valpen. Dette hjelper.
Vi tilhører vel hverandre nå, og du trenger et navn.
Hva med Cracker Jack?
Alt et barn kan ønske seg Hadde jeg i Cracker Jack
Liker du det?
Ja.
TRETTIFEM ÅR SENERE
Hallo.
Jeg vekket deg vel ikke?
Nei, selvfølgelig ikke.
Er du sikker?
Du virker litt utenfor.
Scarlet, jeg...
Jeg har det fantastisk.
Så du avlyser ikke denne helgen, som da vi hadde lunsjplaner i forrige måned?
Overhodet ikke.
Jeg har til og med noen som skal ta vaktene mine på sykehuset.
Eller hva med gangen før det?
Gi deg.
Dette var min idé, og jeg fikser det.
Jeg tar med all slags mat som vi kan spise i kveld,
og takk for at vi får være hos deg forresten.
Tuller du?
Når den flyktige Lucy Jane krever en damehelg...
Nei.
Jeg krevde det ikke.
Og jeg er definitivt ikke flyktig.
Du gjorde på en måte det, og du har på en måte vært det.
Jeg gleder meg til å treffe deg senere.
- Vent, men jeg... - Glad i deg. Ha det.
Ha det.
Hva mener du med rar?
Hun gikk fra å høres forferdelig ut til å legge på.
Du kjenner henne, full kontroll.
Bortsett fra... Du vet.
Du bekymrer deg for mye.
Sist bekymret vi oss ikke nok, og hun endte på avvenning.
Om hun ville skjule ting, hvorfor ville hun tilbringe hele helgen sammen?
Det er et veldig godt spørsmål.
Jeg må legge på. Vi ses snart.
Hei.
Jeg har noe til deg.
Ja vel.
Jeg er lei for det.
Jeg var en drittsekk.
De er pene.
Takk.
Vent. Jeg har en idé.
Hva med at du ikke drar?
Hva med at du og jeg gjør noe morsomt sammen denne helgen i stedet?
Hva med nei?
Hva om jeg ikke vil ta meg av jentene i to dager alene? Har du tenkt på det?
Det har jeg.
Jeg kjører dem til moren min etter skolen og henter dem på søndag.
Kom inn!
Hei, du.
Hei, dyktige jente.
Jeg skjønte ikke hvor sent det er. Henter vi Lucy Jane?
Hun møter oss.
Vi har ikke vært samlet siden Scarletts bursdagsbrunch.
Du har rett.
Det var en tid da vi møttes hver dag,
og jeg kunne se det om du hadde klippet luggen så mye.
Da kunne jeg ikke velge en bluse uten at Scarlett godkjente den.
Men det er fortsatt litt sant.
Ja.
- Reyanne, elskling, jeg drar nå. - Ok.
Jeg er så glad Lucy Jane kom på å arrangere dette.
Hun har vært umulig å få tak i.
- Hei, Ryanne, hvordan har du det? - Jeg har det bra.
- Ha det gøy. - Takk. Vi ses ute.
Si ifra med en gang om du hører noe nytt om det du vet.
Ikke bring ulykke.
Jeg kommer bare til svareren hennes.
Jeg trodde Lucy Jane skulle ta med maten, ikke sende den.
Jeg liker det ikke.
Om det ikke står "ha-ha, lurte dere" i sausen,
kan vi vel bare gå ut fra at hun er sen og slappe av litt?
- Hallo. - Er det henne, Bitsy?
Ja, det er Elizabeth.
Elizabeth?
Så her er et spørsmål.
Den pene sportsfyren i programmet ditt, Tom, Todd...?
Hva er det mellom dere?
Som han stirrer på deg når du leser nyhetene...
Hold tåta!
Vi gikk ut til middag en gang.
Jeg ville hoppe ut av vinduet for å komme unna ham. Han var så kjedelig.
Søt, men kjedelig.
Vel... Apropos søte gutter, gjett hvem jeg traff på Piggly Wiggly i går.
Trey.
Hva gjør han i byen?
Farens 75-årsdag. Han spurte masse om deg før han stilte ett spørsmål om meg.
Vil du ringe Lucy Jane igjen?
Det er henne.
"Bulket bilen. Ingen er skadet. Er på vei."
Tommel opp.
Jeg fikk en seriøs déjà vu.
Vent nå litt.
Edru folk har også bilulykker.
Ikke legg noe i dette.
Jeg skal se hvor Bits ble av.
Det er fantastiske nyheter.
Det har tatt så lang tid.
Jeg gleder meg til å feire med deg.
Jeg elsker deg.
Ja?
Lucy Jane er på vei.
Greit.
Takk.
Hei!
- Hvordan går det? - Endelig kom du.
Cracker Jack. Jeg elsker Cracker Jack.
Omsider kom du!
Dere trodde nok at jeg ikke kom?
Overraskelse.
- Det er kaldt. La oss gå inn. - Kom igjen.
Det var bare så dumt.
Den tosken kjørte ut rett foran meg.
Han så seg ikke for, og så skyldte på meg.
- Men alt er bra med deg? - Ja, alt i orden. Takk.
Bits, kan du ta disse?
Ja. Bra saker!
Hvorfor tok du med disse?
Dere har lov til å drikke foran meg.
Du har sendt nok mat til å mette halve Decatur.
Hva er det?
Hva er i veien?
Akkurat nå...
...ingenting.
- Kom, så spiser vi. - Kom igjen.
- Vi har masse mat. - Se på deg.
Så fint det er her.
Å, se på ham.
Hvordan har gudsønnen min det?
Ikke at jeg er Scarletts favoritt, men det var jeg som var med på fødestuen.
- Vi vet det. - Samme det.
Connor vil dra nordover på college neste år.
Jeg synes han skal bli her og gå på offentlig.
Den kyllingen er ikke klar til å klekkes ennå.
Det er visst noen som ikke vil ha tomt rede.
Hvordan kan han gå ut av high school samme år som vi fortsatt er 14?
Ikke sant?
Å, du store...
Are You There, God? It's Me, Margaret.
Jeg kunne ikke kaste den skatten. Jeg syntes den var så dyp.
- Som jeg savner den tiden. - Jeg også.
Unnskyld meg, damer. Jeg må slokke en brann.
Jamie pleide å si det.
Det var ham jeg fikk det fra.
- Kan jeg hjelpe til? - Selvsagt.
Takk.
- Vil du skylle det ned med Champagne? - Nei, ellers takk.
- Jøss. Er denne min? - Ja.
- Hva skjedde? Falt du nedi? - Du har mange interessante blader der.
Vent.
Hør hvem som spiller.
Dette var din og Wilsons første dans?
Det stemmer.
Evig er kjærligheten
Som er full av forståelse
Kom igjen. Skal vi?
- Jeg står over. - Tuller du?
Står over? Tull!
En av dere skal danse med meg nå.
Kom igjen.
Takk.
Jeg er din
Kom hit.
Tjue dollar på at Bits endelig er...
Er det sant?
Husker du da vi måtte ha på
de stygge, limegrønne brudepikekjolene?
Med meter på meter med taft.
Noe som vi forresten tilgir deg.
Nei.
Scarlett var for opptatt og for fin til å være brudepike.
Her har vi Monicas vanlige mas.
Ikke gjør så jeg må skille dere.
Lucy Jane!
- Unnskyld. - Gikk det bra?
Pokker.
Det var det motsatte av grasiøst.
- Går det bra? - Sett deg.
Det går fint.
Se her. Ingen skade skjedd.
Jeg har det bra. Hvor er vesken min? Jeg tok med noe til oss.
Hvor satte jeg den?
Det var min skyld, ikke sant?
Jeg tror ikke det var det.
Tror du hun drakk neglelakkfjerner da hun var på do?
Er det det hun gjør nå? Sniker til seg noe å drikke? Kom igjen.
- Er det Dirty Dancing? - Har dere møtt meg?
Noen ganger tror jeg at jeg ikke giftet meg fordi jeg aldri fant noen
som så på meg sånn som Johnny så på Baby.
Å, min Patrick Swayze.
Hvil i fred.
En skål for Lucy Janes fantasi-kjæreste.
Ja, min eneste kjæreste.
Monnie...
Synes du det er rart at Lucy Jane insisterte på eget soverom og alt?
Nei.
Hun var innom spritsjappa på vei hit.
- For å kjøpe champagne. - Gi deg. Ikke vær helt Frøken Detektiv.
Vent.
Jeg glemte å gi dere disse.
Her, ta den du vil ha.
Disse er nydelige.
Det er sant. Se.
- Ja. - Takk.
Hvor skal du?
- Jeg skal ta på pyjamasen. - Går du ut av rommet for å kle av deg?
Du, den personen som viste meg hvordan man setter inn en tampong?
Jeg vil ikke at du skal bli opphisset av kroppen min. Hva ville Rayanne sagt?
Kom igjen!
Jøss!
Jeg hadde en liten hund Som het Cracker Jack
Ja.
Han hadde flekk om øyet sitt Som så ut som en lapp
Han hadde altfor lange bein Og klosset var han óg
Vakker var han langt ifra Men han var pen for meg
Kom igjen.
Cracker Jack
Den beste vennen jeg har hatt Var Cracker Jack
Men han var mer enn det
Lekekamerat, følgesvenn Han var kjærlig og god
Det var Cracker Jack
Greit. Ukens høydepunkt.
Du vet min.
Jamie ba meg bli med på kino.
Og du ble utnevnt til redaktør for skoleavisen.
Jeg fikk en ny barnevaktjobb.
To små jenter. De er så søte.
Mamma kjøpte perletangen jeg ønsket meg.
Pass opp. Snart er vi alle dekket av rhinstein.
Greit.
- Har Cracker Jack hatt et høydepunkt? - Han kan fange en frisbee med munnen.
Kult.
Husker du da jeg fant deg, din lille raring?
Tynne bein og ribbein som stakk ut.
Men se på deg nå. Ser du hva kjærlighet kan gjøre?
Hva med deg, Lucy Jane?
- Hva var høydepunktet ditt denne uken? - Meg?
Jeg klarte å gjøre tre baklengssaltoer på turningen.
Men for å være ærlig er ukens høydepunkt nå.
Husker du hvor nervøs du var over å kjøpe huset av foreldrene dine?
- Jeg sa at du var gal om du lot være. - Vi satt her ved benken.
Er du ikke glad for at du hørte på meg?
- Jo? - Jo.
At vi er her... Frokost lørdag morgen...
Ukens høydepunkt.
- Ukens høydepunkt. - Hele uken.
En alkoholfri mimosa.
Også kjent som appelsinjus.
Det høres mer spesielt ut sånn.
God?
Godt rundstykke.
Kan jeg bare få fortelle hvor takknemlig jeg er for dere tre.
For dere er virkelig...
...mitt livs kjærlighet.
- Er du sikker på at den er alkoholfri? - Scarlett...
Noen liker det ikke når jeg blir litt for følelsesfull?
Kom hit med deg.
Synd for deg.
Jeg er glad i deg.
Jeg beklager, men jeg må si noe.
Du vet hvor mye jeg bryr meg om deg? Så jeg må spørre...
Vi må finne ut hva vi vil gjøre i dag.
Det er en deilig dag ute. Vi kan ikke la den gå til spille.
Det var det du ville spørre om?
Kan du...?
Jeg glemte presskannen i garasjen.
Vanlig kaffe er greit.
Bli med.
Hvorfor avbrøt du meg?
Lucy Jane hadde en fin idé om å tilbringe helgen sammen, og du angriper henne.
Om hun drikker igjen, er det opp til henne. Kanskje hun takler det nå.
Man har rett til privatliv.
Nei! Da ville vi vært dårlige venner. Vi må være ærlige mot hverandre.
Vi må konfrontere ting, selv om det er vondt.
Som hvis jeg spør om den egentlige grunnen til at du ikke kom i bryllupet mitt?
For din: "Jeg var for opptatt på jobben til å prøve kjoler", trodde jeg ikke på.
Det er 12 år siden. Hvorfor er vi...?
Og hver gang Wilson og jeg inviterte deg og Jamie med ut, svarte du alltid nei.
Skammer du deg over å bli sett med meg?
Nyhetsstjernen vil ikke bli sett ute med venninnen uten karriere?
Jeg liker ikke Wilson.
Jeg liker ikke hvordan han snakker til deg.
Jeg har aldri syntes han var god nok for deg.
Det er grunnen.
Greit.
Nå vet jeg det.
Jeg sa nettopp at vi burde gå på tur.
Vi kan gå sakte.
Dere kan ta en tur.
Beklager. Jeg vil bli igjen.
Jeg kan lese Are You There, God? It's Me, Margaret.
- Jeg har glemt om Gud svarer henne. - Skal du bare sitte her alene?
Blir ikke hun med, blir ikke jeg med.
- Blir ikke hun med, blir ikke jeg med. - Hva?
La meg hente... Jeg har termosen på rommet.
Jeg har disse.
For små.
Så ta to.
Hvorfor maser du på meg?
Jeg kommer straks.
Det er sikkert ingenting.
Hei, dere.
Jeg...
Jeg bare...
Jeg må ta en pause.
Kan ikke dere gå uten meg?
Det er greit. Vi venter på deg.
Greit.
La meg hjelpe deg.
Hva er det du gjør?
Hva er det her? Det lukter ikke. Det må være vodka.
Vodka? Hva...?
Bitsy! Jeg trenger det.
Lucy Jane.
Vi vet det.
Dere vet det?
Hva er det dere vet?
Hvorfor du unngår oss.
Hvorfor du høres ut som du gjør når jeg ringer deg.
Hvorfor du er klossete og har bilulykker.
En fyr kjørte ut foran meg.
Vi kan ikke se på at du havner utpå der igjen.
Tror dere jeg drikker igjen?
Etter alt jeg lot dere gjennomgå. Etter at jeg nesten ødela livet mitt.
Dere tror virkelig at jeg ville gått nær det igjen?
- Vi mener det godt. Ikke bli defensiv. - Jeg er ikke defensiv.
Og jeg er ikke full.
Jeg ville vente til slutten av helgen med å si noe, men...
Nei, her er vi.
Jeg...
Jeg har MS.
Hva?
Jeg har fått diagnosen multippel sklerose.
Nei.
Ser dere?
Jeg visste at...
Dere skulle sett måten dere ser på meg på.
For...
Alt jeg ville...
...var noen få dager
der vi var...
...oss.
Sammen.
Hva kan vi gjøre?
Nei. Jeg er ikke klar til å bli stakkars Lucy Jane.
Ikke ennå.
Går det bra med deg? Jeg er så lei for det jeg gjorde.
Jeg er ikke sint på deg. Jeg må bare være litt alene.
Men vi har alltid kunnet snakke om ting. Som da jeg...
Ikke akkurat nå.
Vær så snill.
Og jeg sa til mamma
at jeg definitivt skal gifte meg med Jamie.
Hva sa hun?
At jeg ikke har fornuften som Gud ga en klegg.
Hun og Jamie elsker hverandre virkelig.
Det er så romantisk.
Jeg lurer på når jeg, du og Monica finner gutter vi føler det for.
Snart, håper jeg.
Jeg vil fortelle deg noe.
Men...
Jeg har aldri sagt det høyt før. Jeg er litt redd for å gjøre det.
Fortell det til Cracker Jack først. Han er den minst dømmende jeg vet om.
Kom hit.
Bra. Cracker Jack...
Det gikk bra.
Du vet hva du føler for Johnny Castle i Dirty Dancing?
Ja.
Ro deg ned, hjerte.
Det er sånn jeg føler det for Baby.
Jeg liker jenter... på den måten.
Er du sikker?
Ja, det er jeg.
Greit.
Kom da, kompis.
Hallo der.
Ja.
Hun er snill.
Hvis du ikke er slem.
Det er jeg ikke.
Hva heter hun?
Clara.
Clara?
- Ok. - Clara.
Nei.
- Og hva heter du? - Nola.
Nola, som New Orleans?
Faren min var derfra.
Det er et pent navn.
Takk.
- Har du noe å spise? - Nei.
Men hvis du blir med tilbake til der jeg bor, kan jeg nok finne noe.
Er du sikker?
Jeg vil gjerne ha selskap.
Særlig hvis jeg får lene meg til deg mens vi går.
Ok.
Hva er i veien med deg?
Du vet når du er i vannet, og det når opp til skuldrene, og så prøver du å gå.
Det er sånn det kjennes for meg nå.
Hva er det med deg?
De vil ta fra meg Clara.
- Jeg håper ikke hun hater oss. - Trekk kølapp. Jeg hater oss.
Det hun går gjennom, jeg kan ikke engang...
Ja, og vi gjorde det verre.
Jeg forstår ikke hvorfor hun ikke fortalte det.
Noen ganger er det ikke så lett å...
Venter du noen?
Jeg nevnte at vi var her om han ville stikke innom.
- Er det den jeg tror? - Ja.
- Hei. - Hei, damer.
Godt å se deg.
- Hei igjen. - Hei.
- Hvordan har du det, Tray? - Bare bra.
Passer det nå?
Vi ser til Lucy Jane.
Ja visst.
La oss gå en tur.
Ja.
Herregud.
Trey!
Monica.
Denne helgen handler om Lucy Jane. Kom.
Så bra. Du er her.
Ikke vær redde. Hun biter ikke.
Hvis du ikke er slem.
Men hun slikker meg kanskje til døde.
Dette er to av mine eldste venner. Bitsy og Monica.
Og dette er mine nyeste venner.
Dette er Nola, og denne jenta er Clara.
- Hei. - Hei.
- Hallo. - Hvor er Scarlett?
Hun går tur med Trey, av alle ting.
Trey?
Ja, han kom innom.
Det er da noe.
Hei. Er det bra mellom oss?
Ja, det er det.
Pappa ville at jeg skulle overta da han pensjonerte seg,
men en tidligere skole-quarterback som selger forsikringer... for en klisjé.
Jeg klarte det ikke.
Så hva gjør du?
Jeg er bilselger.
Jeg tuller. Jeg jobber innen bioteknologi.
Jeg har vært i Dallas i sju, åtte år nå.
Fulgte en dame dit. Kjærligheten til henne forsvant,
men jeg forelsket meg i byen. Og grillingen.
- Tenk at jeg sitter her sammen med deg. - Ikke sant?
Men det kjennes normalt, som om vi nettopp møttes.
Du ser ut som før.
Men jeg er ikke i min beste form.
Spiller det noen rolle?
Du har de snille øynene.
Det er det jeg tenker på når jeg tenker på deg.
Det var leit å høre om Jamie.
Går det bra med deg?
Jeg satte pris på kortet ditt.
Det har vært ganske ille, for å si som sant er.
Han har vært borte i tre år.
Han var min beste venn før i tiden, men...
Jeg var så sjalu på ham.
- Gi deg! - Det er sant.
Jenter sto i kø etter deg.
Du kunne fått alle damene på skolen, inkludert lærerne.
Ja, jeg kunne få alle jentene. Bortsett fra den jeg ville ha.
Trey...
Jamie er den eneste...
Det er greit. Det haster ikke.
Jeg har ventet så lenge, jeg kan vente...
Jeg savner det.
Jeg savner... alt sammen.
Tante LJ.
- Hei, vennen min. - Hei.
- Jeg har savnet deg. - Og jeg har savnet deg. Så godt å se deg.
- Hvordan har du hatt det? - Bra.
- Ja? - Ja, bra.
- Mamma gjør meg gal. - Samme her.
Con, er det trehuset oppe fortsatt?
- Det som du og faren din bygde? - Det må males, men det er der fortsatt.
Hvis du ikke har noe imot det, kan du vise det til Nola?
Vil du se et stort, nydelig trehus?
- Ja, ma'am. - Ok.
Jeg vil gjerne lukke øynene en liten stund.
- Greit. - Fint.
- Greit. - Ha det gøy.
- Ok. - Kom, Clara.
Kom da.
Så hvordan kjenner du tante Lucy Jane?
Jeg gjør egentlig ikke det. Hun er bare veldig hyggelig.
Ja, sånn er hun.
- Har du rømt hjemmefra eller noe? - Hvordan visste du det?
Det har jeg prøvd.
Hvorfor?
Moren min forlovet seg.
Er han dum mot deg?
Nei. Ruben er grei. Veldig grei.
Det er bare det at han er allergisk mot hunder.
Veldig.
De sa at når han flytter inn...
- Hvor er faren din? - Han døde.
Min også.
Det er fint at moren din har funnet en ålreit mann.
Moren min har vært veldig ensom.
Jeg begynte å be til Gud om at hun ville finne noen.
Connor.
Er du tilbake?
Ja.
Dette er min venn Trey.
Jøss! Bønnene dine er kraftige.
Står til?
Bra.
Jeg skal vise Nola trehuset veldig raskt.
Greit.
Da går vi.
- Det er ikke morsomt. - Jo. Du ble tatt på fersken av sønnen din.
Vil du ikke ringe moren din? Si at alt er i orden med deg?
Er du der, Lucy Jane? Det er meg, Scarlett.
Jeg kjenner det ansiktsuttrykket.
Jentene sa at du gikk tur med Trey.
Når fikk du vite det?
For fem måneder siden.
Hvorfor fortalte du meg det ikke?
Jeg kunne stilt opp for deg. Jeg kunne stilt opp med deg.
- Jeg ville ikke plage deg. - Det er ikke rettferdig.
Du har vært gjennom nok de siste par årene.
Ja, og du var der sammen med meg.
Da jeg mistet Jamie, og lå i sengen i fosterstilling
og tenkte at hjertet mitt ville gå i knas, og jeg ville dø,
praktisk talt tvang du deg inn her.
Og du ble hos meg.
Du holdt meg i hånden dag etter dag, og du fikk meg til å spise.
Og du fikk meg til å bade. Jeg lot deg se meg sånn.
Hvorfor går ikke det begge veier? Stoler du ikke på meg?
- Selvfølgelig stoler jeg på deg. - Det virker ikke sånn.
Hvordan handler min MS plutselig om deg?
For hvis reglene for vennskapet vårt skulle forandre seg etter så lang tid,
burde du ha fortalt meg det.
Eller sendt en melding, siden det er eneste måten jeg hører fra deg på.
Hva er det som foregår?
Scarlett ga meg inn
fordi jeg ikke sendte invitasjoner til å se kroppen min gå i stykker.
- Hvorfor går du fra oss hele tiden? - Fordi jeg fortsatt kan det.
Uff, blod.
- Hva skjedde? - Ikke se.
Jeg vet hvordan du blir. Jeg slo hodet.
- Må du sys? - Nei.
Men jeg har førstehjelpsaker i vesken min,
Jeg har sikkert noen bandasjer der. Kan du finne dem, er du snill?
Hvordan gjorde du det?
Jeg bommet på døren.
Øynene mine blir...
...litt upålitelige.
Gi meg den.
Jeg kan gjøre det.
Jeg skulle ha skjønt det tidligere.
Hendene ble numne, eller jeg snublet,
og jeg tenkte: "Det må komme av drikkingen."
Selv etter at jeg hadde sluttet.
Og... Du kommer ikke til å kaste opp eller besvime?
Det går bra.
Greit.
Og så begynte det med øynene
for et halvt år siden.
Beklager.
Og den høyre foten min ble kraftløs.
Og...
Og jeg tenkte at det var fordi jeg jobbet så mye overtid.
Jeg lette nok etter grunner.
Så la en av legene merke til det og fikk meg til å ta MR.
Og teknikeren...
Han la rapporten...
...på skrivebordet for å ta en telefon.
Selvfølgelig så jeg på den.
Jeg vet hvordan man leser sånne ting.
Og da så jeg det.
Jeg så de hvite flekkene.
Jeg så alle lesjonene i hjernen min.
Og da visste jeg det.
Jeg visste det før nevrologen kom for å fortelle det.
Jeg vet at det er et par ulike typer.
Hvilken type har du?
Det er ikke den beste.
Det er ikke den verste.
Det kommer til å bli...
...vanskelig.
Jeg vet ikke når, men det blir det.
Det har allerede blitt det.
Vet du hva det morsomme ved dette er?
- Er det noe morsomt ved det? - Det er alltid noe morsomt ved det.
Helt siden jeg fikk vite det...
...så har jeg alle disse...
Synene, drømmene...
...om da ingen var syke.
Ingen vi var glad i, var døde.
Og jeg ser stadig...
...Cracker Jack.
Å, Cracker Jack.
Han var en god hund.
Hva kommer til å skje når vi blir eldre og ikke treffes hver dag?
Hvem sier at vi ikke vil treffes hver dag?
Jamie og jeg vil reise verden rundt i ett år.
- Etter at vi har giftet oss. - Ser dere?
Men når vi er tilbake, kan vi treffes hver dag.
Jeg synes vi burde bo sammen.
I et stort hus.
Sammen med mennene våre, om vi har det. Eller kone.
Og unger, om vi har det.
Eller ingen barn.
Men hunder. Definitivt mange hunder.
Pokker!
Hva er det?
Monica?
Hei, jenter.
- Wilson. - Hvor er kona mi?
- Hun er inne. Er det noe galt? - Er det bra med jentene?
Ja da. Jeg må bare snakke med Monica. Hun tok ikke telefonen.
Hva skjer?
Kan du komme hit litt?
Hva vil du?
Jeg ringte deg tidligere.
To ring, så går det til svarer.
Jeg var opptatt.
Du trykker ikke avvis når jeg ringer. Er det forstått?
Unnskyld.
Hva har du fortalt dem?
Har du spredt løgner om meg?
Jeg har ikke sagt noe.
- Kom deg inn i bilen! - Wilson! Slipp henne!
Dette angår dere ikke.
- La henne være. - Wilson!
-Det går bra. Alt er i orden.
- Jeg har alltid visst at du var en bølle. - Ro deg ned, Clara.
Herregud! Gjør noe!
La henne være, ellers ringer jeg politiet!
Sett deg inn i den jævla bilen.
- Få hunden til å holde kjeft. - Slutt, Clara.
Jeg setter meg ikke i bilen!
- Herregud! - Jeg er ferdig med deg!
Flytt deg!
Monica!
Kom hit, bisken.
- Slipp meg! Få vekk hunden! - Clara!
- Går det bra? - Få vekk hunden!
- Connor! - Få ham vekk!
- Kom, Clara. - Det går bra.
Kom hit, Clara!
Fort! Cracker Jack.
Pokker heller!
- Kom igjen. - Kom hit, Connor.
Det går bra.
Hvor lenge?
Det skjedde én gang for noen år siden.
Vi kranglet, og han gikk løs på meg.
Og jeg tenkte...
Jeg vet ikke hva jeg tenkte.
Jentene var små.
Han sa at det aldri ville skje igjen.
Men de siste par månedene...
Jeg har blåmerker over hele meg.
Det var derfor jeg ikke ville kle av meg foran deg, Bits.
Så fryktelig.
Du hadde rett om ham.
Jeg vil ikke ha rett.
Jeg trenger bare at du har det bra.
Pokker.
Jeg trodde aldri jeg ville bli denne personen.
Han har aldri rørt jentene.
Jeg kan ikke bli.
Nei.
Jeg kan ikke bli. Jeg kan ikke.
Jeg vet ikke hva jeg skal gjøre.
Hvor skal vi dra?
Hva mener du? Dere kan komme til meg. Du og jentene.
Du har ikke plass til oss.
- Og med alt som foregår med deg... - Greit, men vi skal få det til.
Kan du høre deg selv, Lucy Jane?
Du trenger ikke å ta vare på alle andre hele tiden.
Jo, det må jeg! Det er det jeg gjør.
Det er det jeg alltid har gjort. Det er sånn jeg vet hvem jeg er.
Hvis jeg trengs, har jeg en grunn til å stå opp om morgenen.
Men snart kan jeg ikke ta vare på meg selv, så hvem vil jeg være da?
Kom igjen.
Du vil være ditt vakre, varme, morsomme selv.
Jeg har ingen mann.
Jeg har ingen barn.
Men jeg angrer ikke.
Jeg har hatt det livet jeg alltid ville leve. Men jeg bare...
Jeg ser meg rundt og innser...
Jeg er ikke noens ansvar.
Jeg er...
...helt valgfri.
- Nei. Du er viktig. - Du vet hva jeg mener.
Du og Scarlett har barna deres. Og du har Rayanne.
Jeg tilhører ingen.
Du tilhører oss.
- Ja. - Du har oss.
Det har du alltid hatt.
Gode Cracker Jack, takk for at du fant meg.
Takk for at du elsket meg.
Takk for at du lot meg elske deg.
Doktoren sier at det var for mye gift fra slangen.
De kan ikke redde ham.
Mamma, kan jeg ta bilen?
- Jeg skal kjøre Nola hjem. - Klart det, vennen min.
Miss Lucy Jane, kan jeg spørre om noe?
Så klart.
Kan du ta Clara?
Ja visst. Ta henne med hvor?
Ta henne.
Beholde henne.
Du verden.
Da vet jeg at hun får et godt hjem, og kanskje jeg kan besøke henne iblant.
Du kan besøke oss hele tiden.
Takk.
Ha det, Clara.
Hei.
Hei. Greit.
Jeg liker deg også.
Hei, du.
Jeg har et spørsmål til deg.
Nå som jeg har fanget deg, har du ikke noe valg. Du må svare.
- Hvor langt på vei er du? - På vei med hva?
Kutt ut. Du er gravid, ikke sant?
Hva? Nei. Ser jeg gravid ut?
Hvem har oppdratt deg? Du sier ikke sånt til en kvinne
om du ikke ser en babyhånd vinke til deg fra der nede.
- Er Rayanne det? - Nei. Ingen er gravide.
Hva er det, da?
Hva var all den "ja"-ingen? Og "Vi har ventet så lenge", på telefonen?
Du vet den Etsy-greia? Jeg lager hårpynt og smykker.
Ja, hva med det?
En oppkjøper fra Dillard så nettbutikken min og kjøpte designene mine.
Kjøpte hele firmaet. For mye penger!
Mye mye?
Mye mye.
Det er fantastisk.
Jeg og Rayanne skal hjelpe foreldrene hennes med ranchen,
og så skal vi pusse opp huset, og så skal vi prøve å få barn.
Vi har prøvd stekepipette, men det fungerte ikke.
Men denne gangen har vi råd til full behandling.
Jeg mener Rayanne, ikke meg.
Men alvorlig talt...
Hvor gravid ser jeg ut?
Du ser fantastisk ut. Perfekt. Tynn som en lyktestolpe.
Ti stille.
Jeg vet ikke hvorfor jeg ikke fortalte det.
Jeg ga meg selv fem måneder med å være redd alene.
Jeg er lei for hvordan jeg oppførte meg mot deg.
Jeg trodde jeg var sint på deg fordi du ikke fortalte det, men det var ikke det.
Jeg er bare sint fordi...
...en som jeg er så glad i...
Jeg har ikke tenkt å dø med det første, så det kan du få ut av hodet.
Å få denne diagnosen...
Jeg tror lærepengen er...
...at du virkelig må leve.
Ikke sant?
Virkelig leve livet. Finne det som gjør deg lykkelig.
Har du vært lykkelig?
Ja. Jeg er lykkelig nok.
I det store og hele er livet mitt ganske bra.
Og en ting er at jeg har gode venner.
Det har jeg også.
Og hva med deg?
Er du lykkelig?
Ikke så veldig.
Hvorfor ikke?
Jeg ser bakover mer enn framover.
Jeg tenker på alt det jeg ikke har gjort.
Reisen verden rundt som Jamie og jeg aldri tok.
Og jobben min, hva er det de sier?
Jeg skaper ikke nyhetene, bare formidler dem.
Det er alt jeg gjør.
Og henger over stakkars Connor som en gærning.
Han burde kunne reise bort på college.
Å holde ham hjemme,
det handler om meg, ikke ham.
Pokker ta, du hadde rett.
Jeg får andres problemer til å handle om meg.
Så...
...min kjære venn...
...hva skal vi gjøre med dette?
Monica!
Scarlett gir oss huset sitt.
Bitsy er rik.
Hva?
Har du vunnet i lotto? Hva har skjedd?
- Dere må høre dette. - Ok.
- Hva? - Hva mener du med rik?
En stor butikkjede har kjøpt forretningen min.
Ja! Det er fantastisk.
- Du store min. - Gratulerer.
- Så bra. - Hjelp meg her.
Jeg ante ikke...
Når fikk du vite det?
Visste du om dette?
Hun sa ikke noe til meg.
- Jeg ville ikke bringe ulykke. - Herregud.
Hvor rik er rik?
Nok.
Det er et godt spørsmål.
Hvorfor gir Scarlett oss huset sitt?
Jeg gir det ikke.
Jeg lar dere bo der.
På ubestemt tid.
Og hun skal omsider reise jorden rundt.
Hun begynner i Dallas for å møte en viss person.
Det er litt rart å dra nå, med Lucy Janes nyheter og alt.
Nei. Jeg insisterer.
Og vi kan passe huset.
Du kan hjelpe meg når jeg trenger det.
Og du sparker oss vel ikke ut når du kommer tilbake?
Nei.
Og Scarlett, hvis du blir ensom på turen,
sier du ifra, så møter vi deg i hvilket land som helst.
- Jeg spanderer. - Skrytepave.
Å, Bitsy, du og Rayanne kan bo hos oss når dere har lyst.
Lucy Jane, omsider får du det store huset du drømte om.
Ja.
Det var ikke akkurat sånn jeg trodde det ville skje.
Men vet du hva?
Jeg tar imot det.
Skal vi finne litt sider?
Kom igjen.
Cracker Jack
Den beste vennen jeg har hatt Var Cracker Jack
Men han var mer enn det
Lekekamerat, følgesvenn Han var kjærlig og god
Det var Cracker Jack
Den beste vennen jeg har hatt Var Cracker Jack
Men han var mer enn det
Alt et barn ønsket seg Hadde jeg i Cracker Jack
Kom da, bisken.
Tekst: Evy Hvidsten